மாற்றம் அ·து உரைத்தலோடும், வரி சிலைக் குரிசில் மைந்தன் தேற்றம் உற்று, இவனின் ஊங்குச் செவ்வியோர் இன்மை தேறி, 'ஆற்றலும், நிறைவும், கல்வி அமைதியும், அறிவும், என்னும் வேற்றுமை இவனோடு இல்லையாம்' என, விளம்பலுற்றான்: 17 '"இல்லாத உலகத்து எங்கும், இங்கு இவன் இசைகள் கூரக் கல்லாத கலையும், வேதக் கடலுமே" என்னும் காட்சி சொல்லாலே தோன்றிற்று அன்றே? யார் கொல் இச் சொல்லின் செல்வன்?- வில் ஆர் தோள் இளைய வீர! - விரிஞ்சனோ? விடைவலானோ? 18